425 BIXACEAE. 426 



Bixaceas, sensu nostro circumscriptas, ordinem bene naturalem constituere, haud est, quod contendam; crediderim potius, eas 

 typos complures diversos continere. Sed idem etiam de singulis Bixacearum et Samydearum ordinibus valet, quales ab auctoribus 

 recensentur, et, nisi omnes tribus infra enumeratas pro totidem ordinibus distinctis accipere vclimus, transitu vario qui inter eas ob- 

 servatur, omnes in unum eundemque ordinem conjungere cogimur. 



Negari haud potest, Bixacearum tribus non solum inter se invicem, sed etiam ad alios ordines transitus offerre, e. gr. ad 

 Tiliaceas, eo quidem, ut placentae in septa completa excrescant. Nam tantum abest, ut placentae parietales Bixaceis characterem in- 

 variabilem constituant, ut potius genus earum typicum, Flacourtia, septa completa et ovula in angulo centrali affixa praebeat.*) Idem in 

 Prockia observatur, quod quidem genus forsitan Tiliaceis rectius adscribendum est; Cochlospermeae septa completa et incomplete subinde 

 in una eademque specie, adeo in uno eodemque ovario offerunt ; altera autem ex parte Nettoae genus e Tiliaceis placentis parietalibus 

 gaudet.**) Quum porro etiam praefloratio calycis apud Bixaceas non constanter imbricata, sed passim ut in Tiliaceis valvata sit 

 (Peridiscus, Banarae spec, Jbatia, Aphaerema), limites horum ordinum, in libris systematicis vulgo indicati, revera cvanescunt. Utrum 

 eos hanc ob caussam in unum ordinem conjungere necesse sit, necne, alia est quaestio, quam hoc loco dijudicare haud'suscipiamus; pro 

 tempore autem melius ducimus, auctores sequi et Bixaceas a Tiliaceis distinctas retinere. 



Quod reliquam Bixacearum affinitatem attinet, per Cochlospermeas ad Malvaceas et Terns troemiaceas accedunt ; Casearia et 

 Ryania affinitatem cum Passifloreis indicant, Samyda cum Canellaceis, tota denique florum morphosis cum Cislineis, quae ovulis ortho- 

 tropis discrimen praebent. Minore necessitudine cum Violaceis et Capparideis cohaerent; alias relationes magis adhuc remotas cl. 

 Griseb ach (1. c.) indicavit ; Endlichero ope Homalinearum etiam cum Rosaceis similitudinem quandam ferre visae sunt. 



CONSPECTUS TRIBUUM GENERUMQUE BRASILIENSIUM. 



Tribus I. COCHLOSPERMEAE. Sepala petalaque 5. Stamina indefinita hypogyna, toro eglanduloso. 

 Semina plq. cochleato-reniformia. — Folia alterna, palmatifida v. digitata. Flores speciosi, hermaphroditi. 

 Genus brasiliense unicum I. COCHLOSPERMUM. 



Tribus II. BIXEAE. Sepala 2—5. Petala 4—12. Stamina indefinita hypogyna, toro eglanduloso. — 

 Folia alterna integra. 



1. Flores hermaphroditi. Placentae 2. Stylus simplex. Capsula saepissime 

 echinata, bivalvis. Semina exarillata, testae strato extimo arillum mentientc. 



— Folia palmatinervia II. BIXA. 



2. Flores polygamo-dioici. Placentae 5 — 7. Styli totidem. Bacca indehiscens 

 longitrorsum plurialata. Semina arillo (v. arillodio?) pulposo cincta. — 



Folia penninervia III. CARPOTROCHE. 



3. Flores hermaphroditi v. saepius polygami. Placentae 3 (2 — 10 in cxtra- 

 brasiliensibus). Stylus simplex. Bacca in brasiliensibus indehiscens 

 echinato-tuberculata. Semina arillo (v. arillodio?) pulposo instructa. 



Folia penni- v. raro triplinervia IV. ONCOBA. 



4. Flores dioici (v. polygamo-dioici?). Placentae 3. Styli 3 bicrures. 



Reliqua antecedentis V. DENDROSTYLIS. 



Tribus III. FLACOURTIEAE. Petala saepius (in generibus nostris constanter) nulla. Stamina 

 hypogyna, toro saepius in discum glandulosum v. auuularem evoluto. — Folia alterna integra. 



1. Flores utplurimum dioici. Sepala imbricata. Discus saepius glandu- 

 losus. Stylus simplex v. bifidus brevissimus, stigmatibus 2. — Folia 



penninervia, impunctata VI. XYI,OSMA. 



2. Flores hermaphroditi. Sepala subvalvata. Discus annulum glandulosum 



ovario adnatum refert. Styli 3—4 breves. — Folia triplinervia impunctata VII. PERIDISCUS. 



3. Flores hermaphroditi. Sepala mnjuscula saepius petaloidea, valde imbri- 

 cata, anthesi reflexa. Discus nullus. Stylus simplex v. apico trifidus. — 



Folia penninervia, saepe pellucido-punctata VIII. LAETIA. 



*) Cl. Bkntham et Hooker Gen. pi. I. 128. ovula Flacourtiae parietibus nee angulo affixa describunt, sed incorrecte, ut examine proprio me 

 persuasum habeo; item Closii indicatio, ovarium origine 1-Ioculare, sed pulpa farctum, ideoque specie pluriloculare exstare, erronea est. 

 **) Baillon, du genre Nettoa et des caracteres qui se'parent les Bixacees des Tiliacees, Adansonia VI. (1866.). 



